CELEX: C2005/031/18
Language: et
Date: 2005-02-05 00:00:00
Title: Kohtuasi C-486/04: Euroopa Ühenduste Komisjoni 25. novembri 2004. aasta hagi Itaalia Vabariigi vastu

5.2.2005   
            
            
               ET
            
            
               Euroopa Liidu Teataja
            
            
               C 31/9
            
         Euroopa Ühenduste Komisjoni 25. novembri 2004. aasta hagi Itaalia Vabariigi vastu
   (Kohtuasi C-486/04)
   (2005/C 31/18)
   Kohtumenetluse keel: itaalia
   Euroopa Ühenduste Komisjon esitas 25. novembril 2004 Euroopa Ühenduste Kohtule hagi Itaalia Vabariigi vastu. Hageja esindajad on M. Van Beek, F. Louis ja A. Capobianco.
   Hageja palub Euroopa Kohtul:
   
               —
            
            
               tuvastada, et Itaalia Vabariik on rikkunud nõukogu direktiivi 85/337/EMÜ, (1) mida on muudetud direktiiviga 97/11/EMÜ, (2) artikli 2 lõikest 1 ning artikli 4 lõigetest 1, 2 ja 3 tulenevaid kohustusi:
               
                           1.
                        
                        
                           kuna Itaalia Vabariik ei kohaldanud Massafra jäätme- ja biomassi kütuse põletamise rajatise, mis on direktiivi 85/337, muudetud direktiiviga 97/11, lisas I nimetatud rajatis, keskkonnamõju hindamist direktiivi 85/337 artiklite 5-10 kohaselt;
                        
                     
                           2.
                        
                        
                           kuna Itaalia Vabariik võttis vastu õigusakti (3. septembri 1999. aasta DPCM'i, millega muudetakse 12. aprilli 1996. aasta DPR'i lisa A, artikli 3 lõike 1 punktid i ja 1), mis välistab muudetud direktiivi 85/337 lisas I nimetatud teatud projektide keskkonnamõju hindamise (üle 100tonnise päevavõimsusega ohtlike ja tavajäätmete taastamise rajatiste projektid) tingimusel, et direktiivi 75/442/EMÜ (3) artiklit 11 rakendades on toimunud lihtsustatud korras loa andmise menetlus, ja
                        
                     
                           3.
                        
                        
                           kuna Itaalia Vabariik võttis vastu õigusakti (3. septembri 1999. aasta DPCM'i, millega muudetakse 12. aprilli 1996. aasta DPR'i lisa A, artikli 3 lõike 1 punktid i ja 1), mis selleks, et teha kindlaks, kas direktiivi 85/337 lisas II nimetatud projekti keskkonnamõju hinnatakse või mitte, sätestab ebasobiva tingimuse, mis võib viia teatud olulise keskkonnamõjuga projektide hindamise kohustuse tühistamiseni;
                        
                     
         
               —
            
            
               jätta kohtukulud Itaalia Vabariigi kanda.
            
         Õiguslikud alused ja peamised argumendid
   Komisjon väidab, et hagiavalduses nimetatud põhjendustel on Itaalia Vabariik rikkunud direktiivist 85/337, mida on muudetud direktiiviga 97/11, tulenevaid kohustusi.
   
      (1)  EÜT L 175, 5.7.1985, lk 40.
   
      (2)  EÜT L 73, 14.3.1997, lk 5.
   
      (3)  EÜT L 194, lk 39.